Nýr vefur fyrir viðskipti með notaða bíla " Með tilkomu nýrrar vefsíðu , Sjálfsalinn.is , hefur seljendum og kaupendum bíla og annarra farartækja verið gert kleift að stunda milliliðalaus bílaviðskipti , " segir í tilkynningu frá sjalfsalinn.is . " Vefurinn byggir á öflugri leitarvél þar sem kaupendur geta leitað draumabílsins og haft samband við seljanda hans í gegnum tölvupóst eða síma . Þá geta kaupendur og seljendur gengið frá eigendaskiptum með rafrænum hætti í gegnum vefinn . Um áratuga skeið hafa einstaklingar auglýst bíla sína til sölu í smáauglýsingum prentmiðla og á einstökum vefmiðlum en skortur hefur verið á flokkun eða leit út frá ákveðnum gerðum eða tegundum bíla , auk þess sem áragamlar skráningar hafa hangið inni á vefmiðlum þó að bílar hafi verið seldir eða teknir úr sölu . Á Sjálfsalinn.is gefst seljendum farartækja kostur á að auglýsa gegn föstu mánaðargjaldi sem tryggir að auglýstir bílar eru raunverulega til sölu og upplýsingar eru ávallt nýjar . „ Sjálfsalinn.is er fyrir alla einstaklinga og var meginmarkmið við uppsetningu vefsins að notendaviðmót væri eins einfalt og kostur er , “ segir Gunnar Gunnarsson , annar stofnandi vefsins . „ Fyrir seljendur er nóg að skrá fastanúmer ökutækis og í kjölfarið sækir vefurinn allar grunnupplýsingar um farartækið í miðlægan gagnagrunn Samgöngustofu þannig að eigandi þarf aðeins að bæta við upplýsingum á borð við aukabúnað , akstur og verð . Seljandi hefur ávallt aðgengi að auglýsingunni til að breyta upplýsingum á meðan hún er virk . “ Engin sölulaunKaupendur og seljendur sjá sjálfir um að ganga frá kaupsamningi og tilkynningu um eigendaskipti . „ Grunnhugmyndin að baki Sjálfsalinn.is er að kaupendur og seljendur sjá sjálfir um að ganga frá viðskiptunum , vefsíðan er bara vettvangur sem tengir þá saman . Sé notast við bílasölur þá fellur til talsverður kostnaður vegna sölulauna sem greiddur eru fyrir þjónustu bílasölunnar . Margir eru tilbúnir að spara sér þennan pening með því að sjá sjálfir um söluna , auk þess sem kaupendur eru meðvitaðir um að hægt er að gera betri díl með því að kaupa beint af seljendum , “ segir Gunnar . Hægt að skoða myndband af bílumSjálfsalinn.is býður seljendum einnig upp á að setja inn myndbönd af bílum sínum og er það nýbreytni á þessu sviði . „ Okkur fannst vanta að bjóða upp á þetta . Kaupendur vilja geta skoðað myndir af þeim bílum sem þeir eru að hugleiða að kaupa og það hefur verið boðið upp á það alla tíð en ef mynd segir þúsund orð af hverju þá ekki að bjóða upp á myndband ? “